
PATVIRTINTA



Jonavos rajono savivaldybės 



administracijos direktoriaus 



2018 m. gruodžio   28      d.



įsakymu Nr. 13B-1691




BENDROJO SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS

 PAREIGYBĖS CHARAKTERISTIKA


1. Bendrojo skyriaus vyriausiasis specialistas yra karjeros valstybės tarnautojas.

II SKYRIUS

 PASKIRTIS

2. Bendrojo skyriaus vyriausiojo specialisto pareigybė reikalinga įgyvendinti valstybinę (perduotą savivaldybei) funkciją – prižiūrėti ir kontroliuoti valstybinės kalbos vartojimą ir jos taisyklingumą savivaldybės teritorijoje, tvarkyti skyriuje gaunamų dokumentų archyvą, pagal kompetenciją teikti informaciją.
III SKYRIUS

 VEIKLOS SRITIS


3. Šias pareigas einantis valstybės tarnautojas vykdo bendrosios veiklos srities – dokumentų valdymo- funkcijas.
IV SKYRIUS

SPECIALIEJI REIKALAVIMAI ŠIAS PAREIGAS EINANČIAM  VALSTYBĖS
TARNAUTOJUI


4. Valstybės tarnautojas, einantis šias pareigas turi atitikti šiuos specialiuosius reikalavimus:

    4.1. Turėti aukštąjį universitetinį humanitarinių mokslų studijų srities, filologijos krypties išsilavinimą;


4.2. Turėti ne mažesnę nei 1 metų darbo  patirtį viešojo administravimo srityje;


    4.3. Būti susipažinusiam su Lietuvos Respublikos Konstitucija, valstybės tarnybą ir viešąjį administravimą, valstybinės kalbos kontrolę reglamentuojančiais teisės aktais, išmanyti dokumentų rengimo ir įforminimo bei dokumentų tvarkymo ir apskaitos taisykles;

    4.4. Mokėti analizuoti, kaupti, sisteminti ir apibendrinti informaciją, gebėti sklandžiai dėstyti mintis raštu ir žodžiu;


  4.5. Mokėti dirbti Microsoft Office programiniu paketu; mokėti dirbti su dokumentų apskaitos  programa.


V SKYRIUS

  ŠIAS PAREIGAS EINANČIO VALSTYBĖS TARNAUTOJO FUNKCIJOS


5. Šias pareigas einantis valstybės tarnautojas vykdo šias funkcijas:

5.1. išduoda, tvirtina įstaigoms, įmonėms, organizacijoms bei suinteresuotiems asmenims mero potvarkių, administracijos direktoriaus įsakymų, savivaldybės tarybos sprendimų, dokumentų kopijas, siekdamas įgyvendinti skyriui priskirtas funkcijas;   


5.2. pagal savo kompetenciją rengia ar dalyvauja rengiant rajono savivaldybės tarybos sprendimų, mero potvarkių bei administracijos direktoriaus įsakymų projektus, užtikrindamas skyriaus funkcijų vykdymą;

5.3. užtikrina dokumentų rengimo ir įforminimo taisyklių vykdymo kontrolę Administracijoje bei metodinės pagalbos teikimą šiuo klausimu, užtikrindamas dokumentų rengimo, įforminimo, tvarkymo ir apskaitos reikalavimų įgyvendinimą;


5.4. koordinuoja skyriaus dokumentacijos plano, sudarymą, baigtos raštvedybos bylų apskaitą, savivaldybės mero ir administracijos direktoriaus  veiklos dokumentų saugojimą, užtikrindamas dokumentų apskaitą skyriuje;


  5.5. rengia savivaldybės administracijos registrų sąrašą, sudaro apyrašus, tvarko rajono savivaldybės administracijos veiklos (veiklos įsakymų, potvarkių, posėdžių, darbo grupių protokolų) archyvinius dokumentus;  registrų sąrašą suderina su rajono savivaldybės administracijos Dokumentų ekspertų komisija, Kauno regioniniu valstybės archyvu per elektroninę archyvo informacinę sistemą (EAIS), užtikrindamas dokumentų apskaitą;

 5.6. vykdo gaunamų užduočių įgyvendinimą per rajono savivaldybės administracijos elektroninio dokumentų valdymo programą (DVS), užtikrindamas skyriaus funkcijų vykdymą;

5.7. organizuoja Administracijos, savivaldybei pavaldžių įmonių darbuotojų, rajono įmonių, įstaigų bei valstybės institucijų vadovų, nusipelniusių asmenų pagerbimą jubiliejų, atmintinų datų ar švenčių progomis, rengia padėkas, kvietimus, pažymėjimus,  įgyvendindamas skyriui priskirtas funkcijas;


5.8. tvarko  įvaizdžio prekių apskaitą, rengia prekių nurašymo aktus, užtikrindamas tinkamą prekių apskaitą ir kontrolę administracijoje;

5.9. pildo rajono savivaldybės administracinio pastato salių užimtumo žurnalą, užtikrindamas planingą salių užimtumą;


5.10. kontroliuoja, kaip rajone vykdomas Valstybinės kalbos įstatymas, Valstybinės lietuvių kalbos komisijos  nutarimai ir kiti valstybinės kalbos vartojimą ir jos taisyklingumą reglamentuojantys teisės aktai; vykdo specialius Kalbos inspekcijos nurodymus, derina viešųjų užrašų bei reklamos projektus, konsultuoja rajono įmonių, įstaigų ir organizacijų darbuotojus bei kitus asmenis kalbos vartojimo klausimais siekdamas įgyvendinti valstybinę savivaldybei deleguotą funkciją;

5.11. dalyvauja  rajono savivaldybės mero potvarkiais ar administracijos direktoriaus įsakymais sudarytų komisijų darbe, siekdamas įgyvendinti skyriui priskirtas funkcijas;   

5.12. vizuoja savivaldybės tarybos sprendimų projektus ir įsakymus, potvarkius, kuriais tvirtinami nuostatai, įstatai, taisyklės,  reglamentai ir kt., užtikrindamas dokumentų rengimo,  tvarkymo ir apskaitos reikalavimų įgyvendinimą;


5.13. vykdo kitus  nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai  tikslai.

VI SKYRIUS

 ŠIAS PAREIGAS EINANČIO VALSTYBĖS TARNAUTOJO PAVALDUMAS


8. Šias pareigas einantis valstybės tarnautojas yra tiesiogiai pavaldus skyriaus vedėjui.

____________________________________
Susipažinau
(parašas)

(Vardas ir pavardė0

(Data)

